ORATIO. 11 



est , quin temperatura terrae iis temporibus pro variis globi plagis 

 nondum tantum , quantum nostro tempore diversa fuerit. Ingentem 

 Filicum copiam si comparaveritis , vegetationem insularem agnoscatis 

 oportet, et ad formarum giganteam magnitudinem et characterexn 

 plane tropicum animum si adverteritis , necessario statuendum vide- 

 tur, illis temporibus terrae et aeris temperaturam adhuc admodum 

 calidam fuisse. Ingens autem fuit illa vegetatio , continuas in terrae 

 superficie moliens mutationes , atque ad atmosphaerae indolem 

 mutandam efficacissima. Testes Vobis profero hujus vegetationis reli- 

 quias, ingentia illa strata Lithantracum, in terrae sinu recondita', 

 varium in usum nostro tempore protracta , a botanicis diligenter , 

 ingeniose dixerim , explorata , certa illa priscorum temporum 

 testimonia ! Densissimas autem illas sylvas , in depressis insulis 

 luxuriantes, saepius aquarum impetu vastatas et maris sedimentis 

 obrutas esse, in fodinis spectari potest, ubi interdum centum 

 viginti strata carbonifera sibi superimposita et singula , interjecta 

 materie, inter se separata cernimus, quibus omnibus haud raro 

 trium millium pedum crassitudo est. Profecto, tanta monu- 

 menta contemplantes non dubitamus , quin illa terrae conditio per 

 longam saeculorum seriem continuata sit ! Geologi conjiciunt , 

 sedecim millia annorum necessaria fuisse . ad stratum carboniferum 



vi- 



